b'\n_START_ARTICLE_\nLouis Andriessen\n_START_SECTION_\nGyvenimas ir karjera\n_START_PARAGRAPH_\nLouis Andriessen gim\xc4\x97 Utrechte, muzikant\xc5\xb3 \xc5\xa1eimoje. Jo t\xc4\x97vas Hendrik Andriessen bei brolis Jurriaan Andriessen taip pat \xc5\xbeym\xc5\xabs oland\xc5\xb3 kompozitoriai. 1953-57 m. jis studijavo kompozicij\xc4\x85 karali\xc5\xa1koje Hagos konservatorijoje pas savo t\xc4\x97v\xc4\x85 ir Kees van Baaren. 1962-63 m. Milane priva\xc4\x8diai mok\xc4\x97si pas Luciano Berio.  _NEWLINE_L.Andriessen buvo vienas i\xc5\xa1 1969 m. atsidariusios eletronin\xc4\x97s - instrumentin\xc4\x97s muzikos studijos (STEIM - Studio for Electro Instrumental Music) \xc4\xafk\xc5\xabr\xc4\x97j\xc5\xb3. 1972 m. kartu su Willem Breuker jis \xc4\xafk\xc5\xabr\xc4\x97 ansambl\xc4\xaf - Orkester de Volgarding (Atkaklumo orkestras), kurio pavadinimas tas pats kaip ir pirmas L.Andriessen \xc5\xa1iam ansambliui para\xc5\xa1ytas k\xc5\xabrinys - De Volgarding. Kitas k\xc5\xabrinys dav\xc4\x99s pavadinim\xc4\x85 naujam ansambliui buvo Hoketus sukurtas amplifikuotam ansambliui. Ansamblis savo veikl\xc4\x85 prad\xc4\x97jo 1976 m.  _NEWLINE_L.Andriessen k\xc5\xabrinius be jau min\xc4\x97t\xc5\xb3 dviej\xc5\xb3 taip pat atliko ir kiti \xc5\xbeym\xc5\xabs Olandijos ansambliai, atlik\xc4\x97jai, tai - Asko|Schoenberg ansamblis, Nieuws Amsterdam Peil, Schoenberg kvartetas, pianistai [gerardbouwhuis.nl/ Gerard Bouwhuis] ir Cees van Zeeland, jo k\xc5\xabrinius dirigavo Reinbert de Leeuw, Lucas Vis. L.Andriessen atlikti ir \xc5\xbeymi\xc5\xb3 pasaulio kolektyv\xc5\xb3 - San Francisko, Los And\xc5\xbeelo simfonininiai orkestrai, BBC simfoninis orkestras, Kronos kvartetas, London Sinfonietta, Ensemble Modern, MusikFabrik, Icebreaker ir Bang on a Can All Stars.\n_START_SECTION_\nStilius\n_START_PARAGRAPH_\nAnkstyvojoje L.Andriessen k\xc5\xabryboje galime pasteb\xc4\x97ti eksperimentavim\xc4\x85 skirtingomis pokario metu vakar\xc5\xb3 Europoje populiariomis technikomis. Galime rasti serijini\xc5\xb3 kompozicij\xc5\xb3, kolia\xc5\xbe\xc5\xb3, darb\xc5\xb3 juostai. Jo pa\xc4\x8dio i\xc5\xa1skirtin\xc4\x97 muzikin\xc4\x97 estetika susiformavo kaip prie\xc5\xa1prie\xc5\xa1a to meto, jo pa\xc4\x8dio vadinamai konservatyviai, oland\xc5\xb3 \xc5\xa1iuolaikinei muzikai. 1970 m. jis prad\xc4\x97jo ra\xc5\xa1yti k\xc5\xabrinius tradiciniam simfoniniam orkestrui bei savitoms sud\xc4\x97tims kur kartu su tradiciniais instrumentais jis taip pat naudoja elektrines gitaras, kongus etc.  _NEWLINE_Brandusis L.Andriessen stilius \xc4\xafkv\xc4\x97ptas d\xc5\xbeiazo, amerikieti\xc5\xa1ko minimalizmo, Igor Stravinsky ir Cloude Vivier. Jo muzika talpina savyje energij\xc4\x85, med\xc5\xbeiagos taupum\xc4\x85, savit\xc4\x85 skambes\xc4\xaf kuris sukuriamas naudojant \xc4\xafvairias netradicines medini\xc5\xb3 bei varini\xc5\xb3 pu\xc4\x8diam\xc5\xb3j\xc5\xb3 kombinacijas, elektrines gitaras, fortepijon\xc4\x85 bei \xc4\xafvairius mu\xc5\xa1amuosius. Jo harmonin\xc4\x97je kalboje nevengiamas minimalizmui b\xc5\xabdingas konsonansi\xc5\xa1kumas, taip naudojama disonansin\xc4\x97, klasterin\xc4\x97 harmonija.  _NEWLINE_L.Andriessen k\xc5\xabriniuose da\xc5\xbenos temos yra politika, laikas, greitis, mirties klausimas.'